1Iman, adolah dasar dari sa-galo sasuatu nan kito arok-kan, sarato bukti dari sagalo sasuatu nan indak kito liyek. 2Dek karano ba-iman, mangkonyo urang-urang jaman sa-isuak disuko-i dek Allah. 3Dek karano ba-iman, mangkonyo kito mangarati, baraso alam ko dijadi-kan dek Kalimathullah; jadi, apo nan dapek diliyek, tajadi dari apo nan in-dak dapek diliyek. 4Dek karano ba-iman, mangko-nyo Habel mampasambahkan kaba-ke Allah, karoban nan labiah elok daripado karoban Kain. Dek karano imannyo tu, mako, Habel ditarimo dek Allah sabagai urang nan elok, dek karano nyatolah, baraso Allah mana-rimo pasambahannyo. Habel lah ma-ningga, tapi, dek karano imannyo tu, mako, inyo mangecek juwo lai sam-pai kiniko. 5Dek karano ba-iman, mangkonyo Henokh indak mati, tapi inyo di-ang-kek, sarato dibawok kabake Allah. In-dak surang pun juwo doh urang nan dapek manamukan inyo, dek kara-no inyo lah di-angkek dek Allah. Di Alkitauk tatulih, baraso sabalun He-nokh di-angkek, iduiknyo manya-nangkan ati Allah. 6Jikok indak ba-iman, indak ka mungkin doh urang dapek manyanangkan ati Allah. Dek karano, urang nan datang kaba-ke Allah, inyo musti picayo baraso Allah ado, sarato picayo baraso Allah ka mambari pahalo kabake urang nan mancari Baliau. 7Dek karano ba-iman, mangkonyo Nuh di-agiah tawu dek Allah, tantang sagalo parkaro nan ka tajadi kamudi-an, nan indak dapek inyo liyek. Nuh mamatuahi Allah, sainggo inyo mam-buwek sabuwah kapa, nan kamudian tanyato manyalamaikkan dirinyo sa-mo-samo jo kaluarganyo. Jo caro nan baitu dunia ko di-ukun, sadangkan Nuh sandiri, dek karano imannyo, dinyatokan dek Allah sabagai urang nan elok. 8Dek karano ba-iman, mangko-nyo Ibrahim mamatuahi Allah, ku-tiko Allah mamanggie inyo, sarato manyuruah inyo payi ka nagari nan dijanjikan dek Allah kabake inyo. Su-dah tu, Ibrahim barangkek, jo sacaro nan indak tawu kama inyo ka payi. 9Dek karano ba-iman, Ibrahim mana-tauk sabagai urang asiang, di nagari nan dijanjikan Allah kabake inyo tu. Ibrahim tingga di sinan tu di dalam kemah. Baitu pulo Ishak, sarato jo Yakub, nan manarimo janji nan samo dari Allah. 10Dek karano, Ibrahim sa-dang mananti-nantikan, kota nan di-rancanakan, sarato nan ka dibangun dek Allah jo dasar nan kuwaik. 11Dek karano ba-iman, mangkonyo Ibrahim bisa mandapek katurunan dari Sarah, biyapun Ibrahim lah gaek sangaik, nan Sarah sandiri mandua. Ibrahim yakin, baraso Allah ka ma-napek-i janji-Nyo. 12Biyapun Ibrahim pado maso itu, bakcando urang nan lah mati tubuahnyo, tapi, inyo man-dapekkan banyak katurunan, nan ba-nyaknyo indak ka ta-etong — ibaraik banyaknyo bintang di langik, sarato ibaraik kasiak di tapi lauik. 13Kasadonyo urang tu tatauk ba-iman sampai mati. Inyo tu indak bi manarimo doh sagalo parkaro nan di-janjikan dek Allah, tapi hanyo mali-yek, sarato manyambuiknyo dari ja-uah. Sarato jo sacaro nan baitu, inyo tu bi manyatokan, baraso inyo tu ha-nyolah urang asiang, sarato hanyo marantau di dunia ko. 14Urang nan mangatokan nan baitu, manyatokan jo sacaro nan jaleh, baraso inyo tu sadang bi mancari nagari, nan ka man-jadi tanah ayie dek inyo tu. 15Indak doh nagari nan lah inyo tinggakan tu, nan inyo pikie-pikiekan. Dek karano, jikok baitu, mako lah banyak kasam-patan dek inyo tu, untuak babaliak ka nagari tu. 16Tapi nyatonyo, inyo tu bi niyo sangaik jo sabuwah nagari nan labiah elok, iyolah nagari nan di saru-go. Itulah sabauknyo, Allah indak ma-lu doh, jikok urang-urang tu bi manga-tokan Baliau adolah Allah dek inyo tu, dek karano, Allah lah manyadiyokan sabuwah kota untuak inyo tu. 17Dek karano ba-iman pulo, mang-konyo Ibrahim mampasambahkan Ishak sabagai karoban, kutiko inyo di-uji dek Allah. Kabake Ibrahim-lah Allah mambarikan janji-Nyo, nan Ibrahim rilah manyarahkan anaknyo nan tungga babeleng tu. 18Allah lah bakato kabake Ibrahim, ”Malalui Is-hak ikolah, angkau ka mandapek ka-turunan nan lah Den janjikan kaba-ke angkau.” 19Ibrahim yakin, baraso Allah bisa ma-iduikkan Ishak baliak dari kamatian — jadi, buliah dikato-kan, Ibrahim lah manarimo Ishak ba-liak dari kamatian. 20Dek karano ba-iman, mangkonyo Ishak mambarikan barakaik-barakaik kabake Yakub, sarato jo Esau, untuak maso nan ka tibo. 21Dek karano ba-iman, mako, saba-lun Yakub maningga, inyo mambara-kaik-i anak-anak Yusuf —jo sacaro ba-sanda ka kapalo tungkeknyo, sarato jo manyambah Allah. 22Dek karano ba-iman, mako, ku-tiko Yusuf lah ampia ka maningga — inyo mangatokan, tantang parkaro ka kaluwanyo umaik Israel dari Mesir, sa-rato ba-umanaik, apo nan musti dipa-buwek taradok tulang-tulang inyo. 23Dek karano ba-iman, mako, urang gaek Musa ma-andokkan inyo salamo tigo bulan, sasudah inyo layie. Urang gaeknyo tu maliyek, baraso inyo su-rang anak nan rancak, sainggo urang gaek Musa tu, indak takuik doh ma-lawan parentah rajo. 24Dek karano ba-iman, mako, kuti-ko Musa lah gadang, inyo indak na-muah doh dikatokan anak dari puti rajo Mesir. 25Inyo labiah suko ma-nangguang sansaro samo-samo jo umaik Allah, daripado untuak saman-taro wakatu, marasokan lamak kasa-nangan dari iduik nan badoso. 26Musa bapandapek, baraso jauah labiah ba-arago, untuak mandapek inoan kara-no dek Rajo Panyalamaik, nan dijanji-kan dek Allah tu, daripado mandapek sagalo arato nagari Mesir. Dek kara-no, Musa ma-arokkan pahalo di ari ka-mudian. 27Dek karano ba-iman, mako, Musa barangkek maninggakan Mesir, sarato indak maraso takuik taradok bangih rajo. Musa taruih manuju tujuannyo, sa-olah-olah inyo lah maliyek Allah nan indak kaliyatan tu. 28Dek kara-no ba-iman, mako, Musa ma-adokan Paskah, sarato mamarentahkan supa-yo dikalatiakkan darah, di pintu ru-mah umaik Israel, supayo Malekaik Mauik indak mancabuik angok anak-anak nan tuwo dari umaik Israel. 29Dek karano ba-iman, mako, urang-urang Israel dapek manyuba-rangi Lauik Merah, sa-olah-olah inyo tu bi bajalan di ateh tanah nan ka-riang, sadangkan urang-urang Mesir bi karam di lauik tu, kutiko inyo tu bi mancubo pulo nak manyubarang. 30Dek karano ba-iman, umaik Isra-el bisa mambuwek runtuah dindiang tembok kota Yerikho, sasudah dikuli-liangi dek inyo tu salamo tujuah ari. 31Dek karano ba-iman pulo, mako, Rahab padusi panjuwa diri tu, indak sato tabunuah samo-samo jo urangurang nan mandurako kabake Allah; dek karano, inyo manarimo jo sacaro nan elok, mato-mato nan di-utuih dek umaik Israel. 32Nan ambo bisa sajo taruih mana-ruih mangecek, tapi, wakatu indak cu-kuik untuak ambo. Dek karano, am-bo alun lai manyabuik Gideon, Barak, Simson, Yefta, Daud, Samuel, sarato jo nabi-nabi. 33Dek karano ba-iman, ma-ko, urang-urang tu lah mangalahkan karajaan-karajaan. Inyo tu bi manga-rajokan apo nan bana, sainggo bi ma-narimo apo nan dijanjikan dek Allah. Inyo tu bi manyumbek muncuang-muncuang singo, 34bi mamudua-i api nan garang manyalo-nyalo, bi ta-inda dari tikaman padang. Inyo tu lamah, tapi manjadi kuwaik; inyo tu bi basu-mangaik dalam paparangan, sainggo mangalahkan pasukan-pasukan banso asiang. 35Dek karano ba-iman, mako, urang-urang padusi bi mandapekkan baliak urang-urangnyo nan lah mati, dek karano lah di-iduikkan baliak. Ado pulo nan rilah di-ajauk sampai mati, sarato indak namuah untuak di-lapehkan, dek karano, inyo niyo di-iduikkan baliak, untuak suatu iduik nan labiah elok. 36Ado nan dicimeeh-kan, dicambuik, dikabek jo rantai, sa-rato dimasuakkan ka pinjaro. 37Inyo tu dipungkangi jo batu sampai mati, ado nan dikuduang jo garagaji, sara-to ado nan dibunuah jo padang. Inyo tu bi batualang jo pakaian dari kulik domba, atau kulik kambiang; inyo tu bansaik, di-aniayo sarato jo di-ajauk. 38Dunia ko, indak doh tampaik nan patuik untuak inyo tu. Inyo tu bi ba-tualang di padang gurun, sarato di bukik-bukik, sarato tingga di dalam guwo-guwo, sarato di dalam lubang-lubang tanah. 39Nan inyo tu kasadonyo indak bi mandapekkan doh, apo nan dijanjikan tu, biyapun iman inyo tu, lah mamba-rikan kabake inyo tu suatu pangakuan nan elok. 40Dek karano, Allah mampu-nyoi rancana nan labiah elok untuak kito. Rancana Baliau iyolah, baraso hanyo samo-samo jo kito, urang-urang tu ka bi manjadi samparono.
Copyright
Learn More
min_Latn zho_Hant eng_Latn